കേന്ദ്ര വാഴ്സിറ്റി പ്രവേശന പരീക്ഷ: കാസര്കോട് ഔട്ട് കാസര്കോട്: രാജ്യത്തെ 12 കേന്ദ്ര സര്വകലാശാലകളിലെ ബിരുദ, ബിരുദാനന്തര ബിരുദ കോഴ്സുകളിലേക്കുള്ള പ്രവേശന പരീക്ഷകേന്ദ്രങ്ങളുടെ പട്ടികയില് കാസര്കോട് പുറത്ത്. സംസ്ഥാനത്തെ കേന്ദ്ര സര്വകലാശാലയുടെ ആസ്ഥാനമാണ് കാസര്കോട് എന്ന കാര്യം മറന്നാണ് പരീക്ഷകേന്ദ്രങ്ങളുടെ പട്ടിക തയാറാക്കിയത്. കേരളത്തില് കാസര്കോട്, കൊച്ചി, വയനാട് ഒഴികെയുള്ള മുഴുവന് ജില്ലകളിലും പരീക്ഷ കേന്ദ്രമുണ്ടാകും.വിവിധ സംസ്ഥാനങ്ങളിലായി 150ലേറെ പരീക്ഷകേന്ദ്രങ്ങളാണ് ഉണ്ടാവുക. കമ്ബ്യൂട്ടറധിഷ്ഠിത പരീക്ഷയാണ് ഇത്തവണത്തേത്. കാസര്കോട് കേന്ദ്രമില്ലെങ്കില് കണ്ണൂരാണ് അടുത്ത പരീക്ഷകേന്ദ്രം. പിഎച്ച്.ഡിക്ക് ഇത്തവണ ദേശീയതല പ്രവേശന പരീക്ഷയില്ല. പകരം അതത് സര്വകലാശാലകള് നേരിട്ട് പരീക്ഷ നടത്തും. കേന്ദ്ര സര്വകലാശാലയുടെ ആസ്ഥാനമില്ലാത്ത പട്ടിക വന്നതില് ബന്ധപ്പെട്ടവര് അതൃപ്തി അറിയിച്ചിട്ടുണ്ട്.